Waslu f’Malta 28 ħaddiem Malti fuq ajruplan ieħor tal-Medavia mil-Libja wara li ddeċidew li jiġu Malta minħabba li fl-aħħar sigħat is-sitwazzjoni fil-Libja kompliet tiggrava. L-ajruplan li niżel f’Malta għall-ħabta tat-8.15 p.m. mill-ajruport ta’ Mitiga . Dalgħodu ħelikopter tal-kumpanija Franċiża Heli Union li taħdem mill-qrib mal-Medavia tar għal fuq rigg taż-żejt fil-Libja minn fejn ġabar xi ħaddiema u rritorna bihom Malta. Fil-jiem li għaddew ajruplan operat mill-Medavia ġarr għadd ta’ ħaddiema Maltin li b’arranġamenti tal-Gvern Malti, ddeċidew li jiġu lura minħabba s-sitwazzjoni instabbli fil-Libja.